Foto: FAH



BORIS Blažeković, član Predsjedništva HNS-a sa srednjom stručnom spremom, postat će novi hrvatski generalni konzul u New Yorku nakon što je prošli tjedan Odbor za vanjsku politiku potvrdio odluku vlade o imenovanju.



Sinoć su po Twitteru počeli kružiti stari Blažekovićevi postovi s Facebooka u kojima je vrijeđao predsjednicu i premijera vlade koju će zastupati u SAD-u, ali i Donalda Trumpa, predsjednika zemlje u koju odlazi kao diplomat.



"Kod izbora Trumpa ne fascinira me toliko on sam. Prostaka primitivaca, seksista, homofoba, lažljivaca, neznalica i ignoranata ima koliko hoćeš. Fascinira me da je tolika masa Amerikanaca podlegla najnižim strastima i odabrala Trumpa za svog predsjednika", tako je pisao o američkom predsjedniku.







"Jel netko zna gdje ovi hdzovi i mostovi ministri nabavljaju buniku", osvrtao se na rad Plenkovićeve vlade zazivajući premijerovu ostavku, dok je o predsjednici pisao da državnim kunama ide privatno u SAD "i kad je se uhvati rukama u pekmezu, zloupotrebljava javnu tv".

















Blažeković je rođen 24. veljače 1955. u Zagrebu, bavio se manekenstvom i bio vlasnik manekenske agencije i restorana, od formalnog obrazovanja ima samo Školu za cestovni promet u Zagrebu (SSS), što vladi nije prepreka da ga imenuje za konzula u SAD-u.



Bio je zamjenik voditelja kampanje Vesne Pusić na predsjedničkim izborima, glasnogovornik HNS-a i voditelj saborskog izaslanstva u Parlamentarnoj skupštini NATO-a. U javnosti je ostao upamćen kao jedan od najrastrošnijih saborskih zastupnika, no visoke troškove 2013. godine od 182.000 kuna pravdao je čestim putovanjima zbog NATO-a.



Tekst se nastavlja ispod oglasa